ທູດພິເສດ ຍີ່ປຸ່ນ ພວມຢ້ຽມຢາມ ກຸງ​ປັກ​ກິ່ງ
ທ່ານ Natsuo Yamaguchi ​​ນໍາ​​ເອົາໜັງສື​ຈາກນາຍົກລັດຖະມົນ​ຕີຍີ່ປຸ່ນທ່ານ Shinzo Abe ​ໄປ​ມອບ​ໃຫ້. ທ່ານ Yamaguchi
ທູດພິເສດຄົນນຶ່ງຂອງພັກລັດຖະບານຍີ່ປຸ່ນ ທີ່ປົກຄອງຍີ່ປຸ່ນໃນ ເວລານີ້ ກໍາລັງຢູ່ທີ່ກຸງປັກກິ່ງ ເພື່ອເຈລະຈາແນໃສ່ຫລຸດຜ່ອນ ຄວາມຕຶງຄຽດກ່ຽວ ກັບບັນຫາຂັດແຍ້ງທີ່ຂົມຂືນເລື່ອງເຂດນໍ້າ ແດນດີນ ທ່ານ Natsuo Yamaguchi ໄດ້ໄປເຖິງກຸງປັກກິ່ງ ໃນວັນອັງ ຄານມື້ນີ້ບ່ອນທີ່ທ່ານນໍາເອົາໜັງສືຈາກນາຍົກລັດຖະມົນຕີຍີ່ປຸ່ນ ທ່ານ Shinzo Abe ໄປມອບໃຫ້ ທ່ານ Yamaguchi ຫວັງຈະ ໄດ້ພົບກັບຜູ້ນໍາຄົນໃໝ່ຂອງຈີນທ່ານ Xi Jinping ແລະບັນດາ ຜູ້ນໍາອາວຸໂສໃນລະຫວ່າງ ການຢ້ຽມຢາມເປັນເວລາສີ່ວັນຂອງທ່ານ ກ່ອນໜ້ານັ້ນ ທ່ານໄດ້ສະແດງຄວາມຫວັງວ່າ ການຢ້ຽມຢາມຂອງ ທ່ານອາດຈະຊ່ວຍໃຫ້ປະເທດທັງສອງກ້າວໄປສູ່ການມີຄວາມສໍາພັນເປັນປົກກະຕິ ແລະນໍາພາໄປສູ່ການປະຊຸມສຸດຍອດສອງຝ່າຍ ທ່ານ Yamaguchi ເປັນຜູ້ແທນສະພາຄົນທໍາອິດ ທີ່ໄປຢ້ຽມຢາມຈີນ ນັບຕັ້ງແຕ່ ລັດຖະ ບານ ທີ່ມັກໃຊ້ກຳລັງທະຫານ ຂອງທ່ານ Abe ເຂົ້າກໍາອໍານາດ ໃນເດືອນທັນວາ ທັງສອງຝ່າຍ ໄດ້ສະແດງຮ່ອງຮອຍໃຫ້ເຫັນ ຫວ່າງມໍ່ໆມານີ້ວ່າ ເຂົາເຈົ້າແລ້ວທີ່ຈະຫລຸດ ຜ່ອນລະດັບຂອງການຜິດຂ້ອງຕ້ອງຖຽງ ກ່ຽວກັບໝູ່ເກາະ ທີ່ບໍ່ມີຄົນຢູ່ ໃນທະເລຈີນຕາເວັນອອກນັ້ນ